
CONSILIUL  JUDEŢEAN
H O T Ă R Â R E

privind darea în folosinţă gratuită Fundaţiei  Inocenţi  Bistriţa a unui spaţiu din domeniul public al judeţului Bistriţa-Năsăud

         Consiliul Judeţean Bistriţa-Năsăud, întrunit în şedinţă ordinară, în prezenţa preşedintelui şi a 29 consilieri judeţeni;


Având în vedere:

- expunerea de motive nr.6133/19.06.2013 a Preşedintelui Consiliului Judeţean Bistriţa-Năsăud;
- raportul nr. IIA/6132/19.06.2013 al Direcţiei economice din cadrul Consiliului Judeţean Bistriţa-Năsăud;
- adresa Fundaţiei Inocenţi Bistriţa înaintată Consiliului Judeţean Bistrița-Năsăud şi înregistrată sub nr. VII/5417 din 04.06.2013;
- convenţia de colaborare cu nr. 6713/2008 şi nr. 275/2008 încheiată între Direcţia Generală de Asistenţă Socială şi Protecţia Copilului Bistriţa-Năsăud şi Fundaţia Inocenţi Bistriţa având ca obiect îmbunătăţirea calităţii vieţii copiilor de pe raza judeţului Bistriţa-Năsăud, aflaţi în dificultate şi a familiilor acestora;
- acordul de parteneriat cu nr. 192/2012 şi 58/2012 încheiat între Direcţia Generală de Asistenţă Socială şi Protecţia Copilului Bistriţa-Năsăud şi Fundaţia Inocenţi Bistriţa având ca scop implementarea proiectului “Program pilot de intervenţie timpurie pentru copilul mic cu dizabilităţi”;
- convenţia privind folosirea unei părţi dintr-un imobil, încheiată între Direcţia Generală de Asistenţă Socială şi Protecţia Copilului Bistriţa-Năsăud şi Fundaţia Inocenţi Bistriţa;
- prevederile Anexei nr.1 - Secţiunea II - poziţia 7 din Hotărârea de Guvern nr. 905 din 31.08.2002 privind atestarea domeniului public al judeţului Bistriţa-Năsăud, precum şi al municipiului, oraşelor şi comunelor din judeţul Bistriţa-Năsăud;
- adresa nr. 10666/2013 a Direcţiei Generale de Asistenţă Socială şi Protecţia Copilului prin care îşi exprimă acordul de principiu privind darea în folosinţă gratuită Fundaţiei Inocenţi Bistriţa a unor spaţii din domeniul public al judeţului Bistriţa-Năsăud;
 - prevederile art. 861, 874 și art. 2146-2156 din Codul Civil;
- raportul nr. IC/6378/26.06.2013 al Comisiei de cultură;
- raportul nr. IC/6380/26.06.2013 al Comisiei economice; 
- raportul nr. IC/6379/26.06.2013 al Comisiei de administrație.
         In temeiul prevederilor art.91 alin.(4), lit.a) 97, 119, 123 şi art. 124 din Legea nr.215/2001 privind administraţia publică locală, republicată, cu modificările şi completările ulterioare,
H O T Ă R Ă Ş T E:

Art.1. Se aprobă darea în folosință gratuită, către Fundaţia Inocenţi Bistriţa, a suprafeței de 414 mp, situată la etajul Corpului A din cadrul imobilul din municipiul Bistrița, str.Toamnei nr.1A, domeniul public al județului, cu destinația de servicii sociale, medicale, educaţionale şi terapeutice pentru copii cu dizabilităţi inclusiv de intervenţie timpurie pentru aceştia, potrivit planului de situaţie prevăzut la anexa nr.1 şi plan etaj Corpul A prevăzut la anexa nr.2. 

Art.2. Se aprobă contractul de comodat pentru spaţiile meţionate la art.1 potrivit anexei nr.3.
 
Art.3. Darea în folosință gratuită a spațiului se face pe o perioadă de 5 ani cu posibilitate de prelungire, în condiţiile prevăzute de Codul Civil. 
 
Art.4. Predarea-primirea spațiului prevăzut la art.1 se face prin protocol încheiat între reprezentanţii desemnaţi ai proprietarului şi beneficiariului utilizator (conform schiţei anexate la protocol).
 
Art.5. Anexele nr.1, 2 şi 3 fac parte integrantă din prezenta hotărâre.
Art.6. Prezenta hotărâre a fost adoptată cu un număr de 28 voturi «pentru».

 
Art.7. Cu ducere la îndeplinire a prevederilor prezentei hotărâri se încredinţează Direcţia economică a Consiliului Judeţean Bistriţa-Năsăud, Direcţia Generală de Asistenţă Socială şi Protecţia Copilului Bistriţa-Năsăud şi Fundaţia Inocenţi Bistriţa.    

 
Art.8. Prezenta hotărâre se comunică prin grija Serviciul comunicare relații publice și relații externe cu:
    - Direcția economică;

    - Direcţia Generală de Asistenţă Socială şi Protecţia Copilului Bistriţa-Năsăud;
    - Fundaţia INOCENŢI Bistriţa;
    - Instituţia Prefectului judeţul Bistriţa-Năsăud.

  PREŞEDINTE,

   EMIL RADU MOLDOVAN
     














             Contrasemnează:
                                                                            SECRETARUL JUDEŢULUI,

